Tonton Trailer Hantu Wangan, Karya Terbaru Ahmad Idham
Ahmad Idham kembali mempertaruhkan karya terbarunya di layar perak, kali ini beliau muncul dalam sebuah filem komedi seram berjudul Hantu Wangan.  Dibintangi oleh pelawak terkenal yang juga ahli kumpulan Bocey, Acey serta dibantu oleh beberapa pelakon seperti Cat Farish, Risteena Munim, Ruminah Sidek dan Nor Albaniah, filem ini Kintang Kintung (lakonan Acey), seorang pemandu kereta yang suka berlumba secara haram di sebelah malam. Sering meraih kemenangan dalam perlumbaan kereta membuatkan Kintang berjaya dilantik menjadi duta. Suatu malam, ketika menyertai perlumbaan kereta, Kintang terlanggar seorang perempuan sehingga mati. Sejak itu dia hilang semangat untuk berlumba dan sering diganggu kejadian mistik. Hantu Wangan akan ditayangkan di 43 buah pawagam tanah air pada 22 Mac ini.